Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 765

2. Konkrét, mérhető képességek és készségek – Visszafele következtetés képessége – Nézőpontváltás képessége – Hierarchiák felismerésének képessége – Az ismert alakú számokkal számolási készség – Mérés és összehasonlítás képessége – A várható eredmény becslésének képessége – Ellentmondások felismerésének képessége – A problémák matematikai formában történő megfogalmazásának képessége (szöveges egyenletek, szélsőérték problémák stb.) – Adott matematikai probléma esetén a megfelelő megközelítés kiválasztásának képessége – Adott matematikai probléma esetén a megfelelő kiszámítási, algebrai eljárás kiválasztásának a képessége – Induktív és deduktív megközelítés képessége – Adott adatok alapján értelmes következtetések levonásának képessége, és ezek logikai indoklása – A tények és a személyes vélemény közötti különbség felismerésének képessége – Az egyes fogalmak megértésének, kialakításának és használatának a képessége – Fogalmak általánosításának a képessége – Több feltétel egybevetésének a képessége – Matematikai modellekben megfogalmazott összefüggések helyes értelmezésének képessége Célok A matematikaoktatás új tantervének megalkotásával az a célunk, hogy megfeleljünk az „egy életen át történő tanulás”-ra történő felkészítésnek, ami az EU oktatásában központi elvvé vált. 2008/177. szám A hagyományos tantárgyakon alapuló elméleti oktatással szemben egyre nagyobb szerepet szeretnénk szánni az integrált ismereteket közvetítő, a valós élethelyzeteken alapuló tanulásszervezésnek. A merev tantárgyi határok oldódását jelentősen segíti a cselekvésre, mint alapvetően meghatározó tartalmi elemre épülő tanulás. Szerettük volna a tantervbe beépíteni azt a tényt is, hogy az iskola a saját falain belül nem képes biztosítani az összes olyan tapasztalatot, amelyre a gyerekeknek feltétlenül szükségük van. Egy másik jellegzetes változás, amit a tevékenység központú tantervvel szeretnénk elkérni, hogy a tanulásszervezési eljárások rugalmasabbá, sokkal inkább az egyéni szükségletekhez alkalmazkodóvá váljanak. Erre azért van szükség, mert nagyon széles körben terjednek a diákok által használt és közkedvelt új információhordozók. Ez szükségszerű módszertani váltást vár az oktatástól is. A tevékenységek és a képességek fejlesztésének középpontba állítása az aktív és együttműködő tanuláson alapuló, számítógéppel támogatott tanulóközpontú megközelítési módokat megerősíti. Nyugodtan kimondhatjuk, hogy az osztálytermi munka, amelyik nem áll összhangban a diákok képességeivel, nem váltja ki érdeklődésüket, ezért szükségszerű, hogy nem motiválja őket. Alapvető célunk a diákok érdeklődésének fenntartása, a tanulás tanulásának megtanítása, a nyitott gondolkodás megőrzése, problémahelyzetekben, a kutató, megfigyelő magatartás kialakítása. Az életben való helytálláshoz, a folyamatos továbbfejlődéshez legalább annyira hozzájárul a nem formális és az informális úton megszerzett tudás. Az epochális rendszer lehetővé teszi az értékelés korszerű alapokra helyezését, ami a következő részekre bontható: – az egyéni előrehaladásról, megszerzett tapasztalatokról szóló dosszié – gyakorlati vizsgafeladatok – internetes kutatások – vizsgamunka készítése – témazáró dolgozatok Ebben a rendszerben ugyancsak lehetőség van a rendszeresebb visszajelzésre, és a kisebb szakaszokra bontott értékelés miatti több lehetőség adódik egy-egy részfeladat sikeres teljesítésére, ami jelentősen motiválja a gyerekeket. A tanulás iránti érdeklődés fenntartásának egyik fontos része a motiváció ébrentartása. Az általunk tervezett tanulási környezetben lehetőség van arra, hogy a pedagógusok ne a kudarcokat, hanem a sikereket erősítsék A tevékenységet középpontba állító tanulásszervezés lehetővé teszi az egyes diákok egyéni képességeihez illeszkedő tanulásszervezési eljárások és megoldások alkalmazását is. A cselekedtető tanulásszervezési eljárások következtében a tanári előadások aránya csökken. Megnő viszont az egyéni és a csoportos munkára, a problémamegoldásokra és a megbeszélésekre fordított időkeret. (A tapasztalatok szerint amint a diákok többségénél kialakult az önálló vagy csoportokban önállóan végzett munka szokása, a pedagógusoknak lényegesen több idejük maradt a tanulásra kevésbé motiváltakkal való foglalkozásra.) A számítógép iskolai alkalmazása jelentősen növeli a tanulási motivációt és a tanulási lehetőségeket. Részben az által, hogy lehetőséget ad az egyéni érdeklődés szerinti tudásbővítésre, aktivizálja a tanulót. Azzal is segít, hogy számos gyakorlati feladat megoldását teszi könnyebbé. A modulrendszerű oktatás, a tanulás időtartamának esetleges megnyújtása, az egyéni szükségletekhez, igényekhez történő rugalmas alakítása nemcsak a tanulási kudarc veszélyének kitettek esetében biztosítja a tanulási motivációt. Az új matematika tanterv bevezetésével az a célunk, hogy a matematikai ismeretek közvetítése mellett a tevékenységek, és a megfelelő képességek fejlesztése révén az iskolai oktatás és képzés során a gyerekeknél azok a képességek is fejlődjenek, amelyekre a későbbiek során akár mint munkavállalóknak, akár mint a mindennapi életüket élő állampolgároknak szükségük van. (Bognár Mária: A lemorzsolódás, az iskolai kudarc elleni küzdelem az OECD- és EU-országokban – a második esély iskoláinak tapasztalatai) Komplex művészet Célok – A komplex művészeti nevelés célja, hogy a kognitív megközelítésen túl egy holisztikus szemléletű, tevékenységen-játékon alapuló, érzelmi tartalommal telített tanulási folyamatban fejlessze a tanulók irodalmi, zenei, manuális, interpretációs és improvizációs képességeit. – Cél, hogy a tanulók váljanak nyitottá a művészeti alkotások megértésére, aktív befogadására, átélésére; 2008/177. szám – hogy a kognitív ismeretek megszerzésén túl keltse fel a vágyat az alkotás, teremtés, létrehozás iránt; – segítse a az empatikus képesség fejlesztését, a beleélés, az átlényegülés megérzésével, a katarzis megélésével. A Komplex művészet kerettanterv általános jellemzői Lefedett műveltségterületek Magyar nyelv és irodalom, Művészetek Érintett műveltségterületek: Magyar nyelv és irodalom, Informatika, Életvitel és gyakorlati ismeretek, Ember a természetben, Földünkkörnyezetünk, Ember és társadalom, Élő idegen nyelv Alapelvek A tananyag igyekszik messzemenően igazodni a gyerekek életkori sajátosságaihoz. Az epochák alapvetően tematikus szervezésűek. A témákat az irodalom Tér-idő kapcsolatok szerint definiált egységei jelentik. Ezek mindegyikében megjelenik – mintegy áthatja ezeket – az Elméleti ismeretek, a Kapcsolatok a tárgyi világgal és a Szinesztéziás kapcsolatok megközelítés is. A tanterv kínálta epochák élményszerű, komplexitásra törekvő feldolgozást támogatnak.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes